
ТАЛДАМАЛЫҚ АНЫҚТАМА
Жалағаш аудандық жұмыспен қамту және әлеуметтік бағдарламалар бөлімінің «Жалағаш аудандық отбасын қолдау орталығы» КММ-нің қызметіндегі сыбайлас жемқорлық тәуекелдеріне ішкі талдау бойынша

Жалағаш кенті                                                                                31 тамыз 2026 жыл  

		КІРІСПЕ БӨЛІМІ:
1. Сыбайлас жемқорлық тәуекелдеріне ішкі талдау объектісі болып Жалағаш аудандық жұмыспен қамту және әлеуметтік бағдарламалар бөлімінің «Жалағаш аудандық отбасын қолдау орталығы» коммуналдық мемлекеттік мекемесінің (әрі қарай - Орталық) қызметі табылады.
2. Сыбайлас жемқорлық тәуекелдеріне ішкі талдау Қазақстан Республикасы Мемлекеттік қызмет істері және сыбайлас жемқорлыққа қарсы күрес іс-қимыл Төрағасының 2016 жылғы 19 қазандағы № 12 бұйрығымен бекітілген Сыбайлас жемқорлық тәуекелдеріне ішкі талдау жүргізудің үлгілік қағидаларына сәйкес жүргізілді.
3. Сыбайлас жемқорлық тәуекелдеріне ішкі талдауды орталық директорының  27.07.2026 жылғы №271 бұйрығымен құрылған келесі құрамдағы жұмыс тобы жүргізді:

Топ жетекшісі:
	Орталықтың әлеуметтік қызметкері

Топ мүшелері:

	 
	   Г. Әдішова


	Орталықтың әлеуметтік қызметкері 
	
	  М. Жетпісбай

	Орталықтың маманы
	
	  Б. Ахмедиев 


4. Сыбайлас жемқорлық тәуекелдерінің ішкі талдаумен 2025 жылдың наурыз айы мен 2026 жылдың шілде аралығындағы  кезең қамтылды.
5. Сыбайлас жемқорлық тәуекелдеріне ішкі талдау 03.08.-31.08.2026 ж. аралығында жүргізілді;
6. Орталықтың әлеуметтік қызметкері Г.Әдішоваға топ жетекшісі ретінде сыбайлас жемқорлық тәуекелдеріне ішкі талдау жүргізу және жұмыс нәтижелері үшін басшылық жасау, үйлестіру және жауапкершілік жүктелді.

СИПАТТАМА БӨЛІМІ:
І. Талдау келесі бағыттар бойынша жүргізілді:
1) Орталық қызметін қозғайтын нормативтік құқықтық актілерде (әрі қарай - НҚА) сыбайлас жемқорлық тәуекелдерін анықтау;
2) Орталықтың ұйымдастырушылық-басқарушылық қызметіндегі сыбайлас жемқорлық тәуекелдерін анықтау.

Талданатын объект туралы мәліметтер:
Орталық өзіне жүктелген міндеттер мен функцияларды жүзеге асыру үшін заңнамада бекітілген тәртіппен мемлекеттік органдардан, ұйымдардан қажетті ақпараттар мен материалдарды сұрайды және алады;
құзыреті шегінде құқықтық және нормативтік құқықтық актілердің жобаларын әзірлеуге қатысады;
өз құзыретіне кіретін мәселелер бойынша кеңестер, семинарлар, конференциялар өткізеді;
қолданыстағы заңнамада қарастырылған өзге де құқықтарды жүзеге асырады;
заңды және негізделген шешімдер қабылдайды;
қабылданған шешімдердің орындалуын бақылауды қамтамасыз етеді;
жеке және заңды тұлғалардың Орталыққа жолдаған өтініштерін қарауға, олардың орындалуын бақылауға, Қазақстан Республикасының заңнамасында белгіленген жағдайларда және тәртіппен оларға жауаптар береді;
жеке тұлғаларды және заңды тұлғалардың өкілдерін қабылдауды ұйымдастырады; 
қолданыстағы заңнамада қарастырылған өзге де міндеттерді іске асырады.
	Мекен-жайы: Жалағаш кенті, ДЭУ көшесі, 11.

ІІ. Орталықтың қызметіне, оны ұйымдастыру - басқару қызметін реттейтін НҚА мен ішкі құжаттарында сыбайлас жемқорлық тәуекелдерін анықтау.
Сыбайлас жемқорлық тәуекелдерін ішкі талдау жұмыс тобы кодекстерді, заңдарды, нормативтік құқықтық актілерді, Орталықтың өз қызметінде басшылыққа алатын құқықтық актілерді зерделеді.
Бөлім қызметінде келесідей НҚА пайдаланылады:
- Қазақстан Республикасының Бюджет кодексі;
- Қазақстан Республикасының Еңбек кодексі;
- Қазақстан Республикасының Әкімшілік рәсімдік-процестік кодексі;
- Қазақстан Республикасының Әлеуметтік кодексі;
- «Мемлекеттік сатып алу туралы» Қазақстан Республикасының 2015 жылғы 4 желтоқсандағы Заңы;
- «Әкімшілік құқық бұзушылық туралы» Қазақстан Республикасының Кодексі 2014 жылғы 5 шілдедегі Заңы;
- «Неке (ерлі-зайыптылық) және отбасы туралы» Қазақстан Республикасының 2011 жылғы 26 желтоқсандағы №518-IV кодексі
- «Қазақстан Республикасының мемлекеттік рәміздері туралы» Қазақстан Республикасының 2007 жылғы 4 маусымдағы Конституциялық Заңы;
- «Арал өңіріндегі экологиялық қасірет салдарынан зардап шеккен азаматтарды әлеуметтік қорғау туралы» Қазақстан Республикасының 1992 жылғы 30 маусымдағы Заңы;
- «Қазақстан Республикасының шегінде мемлекеттік бюджет қаражаты есебінен ұсталатын мемлекеттік мекемелер қызметкерлерінің, сондай-ақ Қазақстан Республикасы Парламенті депутаттарының қызметтік іссапарлары туралы қағидаларды бекіту туралы» Қазақстан Республикасы Үкіметінің 2000 жылғы 22 қыркүйектегі №1428 қаулысы; 
		- «Бюджет қаражаты есебінен қызметтік іссапарларға, оның ішінде шет мемлекеттерге қызметтік іссапарларға арналған шығыстарды өтеу қағидаларын бекіту туралы» Қазақстан Республикасы Үкіметінің 2018 жылғы 11 мамырдағы                 № 256 қаулысы;
- «Азаматтық қызметшілерге, мемлекеттік бюджет қаражаты есебінен ұсталатын ұйымдар қызметкерлеріне, қазыналық кәсіпорындар қызметкерлеріне еңбекақы төлеу жүйесі туралы» Қазақстан Республикасы Үкіметінің 2015 жылғы 31 желтоқсандағы №1193 қаулысы; 
		- «Мемлекеттік бюджет қаражаты есебінен Қазақстан Республикасы органдарының қызметкерлеріне сыйлықақы беру, материалдық көмек көрсету және лауазымдық жалақыларына үстемақылар белгілеу ережесін бекіту туралы» Қазақстан Республикасы Үкіметінің 2001 жылғы 29 тамыздағы 
№ 1127 қаулысы;
- «Қазақстан Республикасының Бірыңғай бюджеттік сыныптамасының кейбір мәселелері» Қазақстан Республикасы Қаржы министрінің 2025 жылғы 
4 сәуірдегі № 151 бұйрығы. 
НҚА талдау жүргізу нәтижесінде қызметтердің процестерін реттеу бойынша құқықтық олқылықтар анықталған жоқ.

ІІІ. Персоналды басқару, оның ішінде сыбайлас жемқорлық тәуекелдеріне шалдыққан лауазымдарды айқындау.
Кадрлық құрам бойынша 2025 жылы.
Орталық құрылымында штат саны бойынша - 15, оның ішінде мамандар саны -7.
Кадрлық құрам бойынша 2026 жылы.
Орталық құрылымында штат саны бойынша - 56, оның ішінде мамандар саны -52.
Тәртіптік жауапкершілікке қатысты.
Орталық бойынша 2025 жылғы наурыз - 2026 жылғы шілде аралығында қызметкерлерге  тәртіптік жаза қолданылмаған.
Қазіргі таңда, Құқықтық статистика және арнайы есепке алу жөніндегі комитетінің ақпараттық сервисінен алынған мәліметтерге сәйкес, Орталық қызметшілері әкімшілік және қылмыстық жауаптылық көзделген құқық бұзушылық әрекеттерін жасамағандықтары анықталды.
2025 жылғы наурыз - 2026 жылғы шілде аралығында Орталықта сыбайлас жемқорлық санатына жататын заң бұзушылықтар орын алмаған және сыбайлас жемқорлыққа қатысты сотқа жүгіну фактілері болмаған.
Жалағаш ауданы әкімі аппаратының Әдеп жөніндегі уәкілі және Қазақстан Республикасы мемлекеттік қызмет істер агенттігінің Қызылорда облысы бойынша департаменті тоқсан сайын мемлекеттік қызметшілерге анонимді түрдегі сауалнамаларды тұрақты түрде жүргізіп келеді.
Кадр мәселелерін реттеу барысында құқықтық мәселелер немесе сыбайлас жемқорлық тәуекелдері анықталған жоқ.
Талдау объектісі қызметкерлерінің жалақысы, көтермелеулері туралы ақпараттың жабықтығы.
Тәртіптік жазалар алынбаған жағдайда, жұмыскерлерді көтермелеу.
Орталық қызметкерлерін көтермелеу лауазымдық міндеттерін үлгілі орындағаны, мінсіз мемлекеттік қызметі, ерекше маңызды және күрделі тапсырмаларды орындағаны және жұмыстағы басқа да жетістіктері үшін, 
сондай-ақ, олардың жұмысын бағалаудың нәтижелері бойынша қолданылады. «Мемлекеттік бюджет қаражаты есебінен Қазақстан Республикасы органдарының қызметкерлеріне сыйлықақы беру, материалдық көмек көрсету және лауазымдық жалақыларына үстемақылар белгілеу ережесін бекіту туралы» 
Қазақстан Республикасы Үкіметінің 2001 жылғы 29 тамыздағы № 1127 қаулысы негізінде, тәртіптік жазалары бар қызметкерлерге орталық тарапынан сыйақы берілмейді.
Мерзімінен бұрын алынған жаза.
2025 жылғы наурыз – 2026 жылғы шілде аралығында Орталық қызметкерлеріне қолданылған тәртіптік жазаларды мерзімінен бұрын алып тастау фактілері орын алған жоқ.

    Сыбайлас жемқорлық тәуекелдеріне шалдыққан лауазымдар тізімі
	Сыбайлас жемқорлық тәуекеліне шалдығуы мүмкін лауазым
	Сыбайлас жемқорлық тәуекелдері бар лауазымдық өкілеттіктер
	Сыбайлас жемқорлық тәуекелдері
	Сыбайлас жемқорлық тәуекелдерінің деңгейі

	Мекеме басшысы
	Тәртіптік теріс қылықтың түрін анықтау
	ҚР Еңбек кодексінің 64-бабына сәйкес тәртіптік теріс қылықтың түрлерін айқындап, нәтижесімен тәртіптік жаза қолдану көзделген.
Мәселен, жұмыскердің тәртіптік теріс қылық жасаған сәтте алынбаған тәртіптік жазасы болса, заңнама талаптарына сәйкес қатаң жазалар қолдану көрсетілген. Алайда, бұл талапты қасақана немесе абайсыздан есепке алмаған жағдайда жұмыскерге жеңіл тәртіптік жаза қолдануға мүмкіндік туындайды.
	төмен 



Жұмыс нәтижелеріне қарамастан, талдау объектісінің лауазымды адамдарының қалауы бойынша қызметкерлерді көтермелеу.
«Мемлекеттік бюджет қаражаты есебінен Қазақстан Республикасы органдарының қызметкерлеріне сыйлықақы беру, материалдық көмек көрсету және лауазымдық жалақыларына үстемақылар белгілеу ережесін бекіту туралы» Қазақстан Республикасы Үкіметінің 2001 жылғы 29 тамыздағы 
№ 1127 қаулысына сәйкес орталық қызметінің алға басуына өз үлесін қосып отырған Орталық қызметкерлеріне сыйлықақы берілуде.
Сонымен қатар, орталық қызметкерлерінің атқарған жұмыстарының нәтижесіне сәйкес мемлекеттік мерекелерде марапаттауға ұсыныстар жолданып тұрады.
Тәртіптік жазалары бар қызметкерлерге Орталық тарапынан сыйақы берілмейді.

Заңнаманың бұзылуын, жеке немесе заңды тұлғалардың құқықтарын бұзуды немесе шектеуді жасаған немесе жол берген тұлғаларға тәртіптік сипаттағы шараларды қолданбау және тағы басқа.
Қазақстан Республикасының әкімшілік рәсімдер туралы заңнамасы және Қазақстан Республикасының әкімшілік сот ісін жүргізу туралы заңнаманың бұзылуын, жеке немесе заңды тұлғалардың құқықтарын бұзуды немесе шектеуді жасаған немесе жол берген тұлғаларға тәртіптік сипаттағы шараларды қолданбау және тағы басқа фактілер орын алған жоқ.

VI. Мүдделер қақтығысын реттеу.
Орталықта мүдделер қақтығысы фактілері анықталған жоқ.

V. Мемлекеттік қызметтер көрсету.
Орталықта мемлекеттік қызмет көрсетілмейді.

VI. Рұқсат беру функцияларына іске асыру.
Орталықта рұқсат беру функциясы қарастырылмаған.

VII. Бақылау функцияларын іске асыру.
Орталықта бақылау-қадағалау функциялары жүзеге асырылмайды.

VIII. Бюджет және қаржы қаражатын игеру және бөлу.
Мемлекеттік сатып алулар «Мемлекеттік сатып алу туралы» Қазақстан Республикасы Заңының талаптарына сәйкес жүзеге асыру.
          Орталық бойынша 2025 жылы бөлінген бюджет қаражаты туралы мәлімет.
Бөлінген қаржы –  53578,0 мың;
Игерілген қаржы – 53563,0 мың  (99,9 %)
          Орталық бойынша 2026 жылы бөлінген бюджет қаражаты туралы мәлімет.
 Бөлінген қаржы – 225066,0 мың;
2026 жылғы 1 тамызға игерілгені – 140095,6   мың теңге
 Мемлекеттік сатып алу мәселелері.
           Орталық директорының 2025 жылғы 28 қарашадағы № 65 бұйрығымен «Жалағаш аудандық отбасын қолдау орталығы» коммуналдық мемлекеттік мекемесінің 2026 жылға арналған мемлекеттік сатып алудың жылдық жоспары бекітілді.
Орталықтың 2025 жылы бекітілген мемлекеттік сатып алу жоспары бойынша 26 рет сатып алу жұмыстары жүргізіліп, сатып алу сомасы 1804,0 мың теңгені құрады. 2026 жылы бекітілген мемлекеттік сатып алу жоспары 4628,5 мың теңгені құрайды.
Бүгінгі күнге жарияланған мемлекеттік сатып алулар бойынша тиісті жұмыстар атқарылуда.
Мемлекеттік сатып алу туралы ҚР 2015 жылғы 4 желтоқсандағы Заңының талаптары сақталған және де өткізілген сатып алуларда Сыбайлас жемқорлыққа қарсы іс-қимыл туралы заңының талаптарын бұзылуына ықпал ететін фактілер байқалмайды.

IX. Жеке және заңды тұлғалармен шарттар жасасу.
Орталықта жеке және заңды тұлғалармен шарттар жасалмайды.

X. Ақпараттық жүйелерді әзірлеу және пайдалану.
Орталықта ақпараттық жүйелерді әзірлеу және пайдалану жүйесі қарастырылмаған.

XI. Талдау объектісінің ұйымдастырушылық-басқарушылық қызметінен туындайтын өзге де мәселелер.
	11.1.  Жалпы құжат айналымы:
	-  2025 жылдың наурыз-желтоқсан аралығында жалпы құжат саны – 197 (кіріс-111, шығыс-86).  Орталық басшысы –86 бұйрық шығарды. 
[bookmark: _GoBack]- 2026 жылдың қаңтар - шілде аралығында жалпы құжат саны – 281 (кіріс-167, шығыс-114).  Орталық басшысы –288  бұйрық шығарды

Жеке және заңды тұлғалардың өтініштеріне байланысты:
2025 жылғы наурыз-желтоқсан аралығында орталыққа жеке және заңды тұлғалардан барлығы 5 өтініш түскен, оның ішінде жеке тұлғалардан-2, заңды тұлғалардан-3. 
2026 жылғы қаңтар-шілде аралығында орталыққа жеке және заңды 
тұлғалардан барлығы 2 өтініш түсті. Оның ішінде: заңды тұлғалардан – 2. Барлық өтініштер бақылауға алынып, заңнамамен көзделген мерзімдерінде жауаптары берілді. Орталық директорының жеке қабылдауында болған азаматтар саны- 2.
Орталық директоры жеке және заңды тұлғалардың өкілдерін жеке қабылдауы бекітілген кестеге сәйкес, тұрақты жүргізіледі. Қабылдау кестесі бұқаралық ақпарат құралдарында жарияланып, орталық орналасқан ғимаратта ілінген. Барлық өтініш иелеріне заңдылыққа сәйкес түсіндірме жұмыстары жүргізілді.
Жеке және заңды тұлғалардың өтініштеріне (жазбаша, ауызша, жеке қабылдау түрінде) Өтініштің қаралу мерзімі оның тіркелген кезінен бастап есептеледі. Есепті мерзім ішінде орындалу мерзімінің сақталмау фактілері болған жоқ.
Орталыққа қарауға жолданған жеке және заңды тұлғалардың өтініштері бойынша «Қазақстан Республикасы Әкімшілік рәсімдік-процестік кодексіне сәйкес жауаптар берілуін, өтініштердің уақытылы есепке алынуын қадағалау бағытында талаптарын бұзушылықтар орын алмаған.
Талдау нәтижесінде бөлімнің қызметінде қолданылатын нормативтік-құқықтық актілерде және ұйымдастырушылық-басқарушылық қызметіндегі сыбайлас жемқорлық тәуекелдерін тудыратын сәйкестіктерді жою бойынша ҰСЫНЫМДАР:
1. Сыбайлас жемқорлық тәуекелдерін жою бойынша:
1.1. «Сыбайлас жемқорлыққа қарсы іс-қимыл туралы» Қазақстан Республикасы Заңының талаптарын сақтау мақсатында құқықтық оқытулар, іс-шаралар ұйымдастыру.
1.2. Қызмет барысында туындайтын сыбайлас жемқорлық тәуекелдерін дер кезінде анықтап, жою бойынша тиісті шаралар қабылдау.
1.3. Қолданыстағы нормативтік құқықтық актілерге тұрақты түрде зерделеу жүргізіп, сыбайлас жемқорлық тәуекелдерін тудыратын сәйкессіздіктерді анықтау. 
2. Сыбайлас жемқорлық құқық бұзушылықтар жасауға ықпал ететін себептер мен жағдайларды жою жөніндегі іс-шаралар жоспарын құру.
	«КЕЛІСІЛДІ»

	                               Халықпен профилактикалық маманы

Қарау және тиісті шаралар қабылдау үшін ұсынылды:


       Орталық директоры                                              Ғ. Жанашев

____________Ғ. Жанашев

